ACORDO DO PLENO 13.07.15 SOBRE RECOÑECEMENTO DE TRES DEDICACIÓNS PARCIAIS A OS MEMBROS DA NOVA CORPORACIÓN MUNICIPAL E RÉXIMES RETRIBUTIVOS.
ADMINISTRACIÓN LOCAL — Municipal — Arbo (Outros documentos, notificacións e informacións públicas, 27/07/2015)

O Pleno Municipal na súa sesión ordinaria de data 13.07.15 acadou o seguinte acordo por seis (6) votos a favor dos concelleiros do grupo municipal do PP, e cos votos en contra dos tres (3) concelleiros do grupo municipal da Agrupación de Electores de Arbo: *Aprobar a proposta da Alcaldía de data 01.07.15 do seguinte teor literal: “Á vista da memoria-proposta desta Alcaldía de data 01.07.15, e dos informes da Secretaría-Intervención de datas 1 de xullo de 2015, proponse ao Pleno a adopción do seguinte, PRIMERO. Determinar que os seguintes cargos se exerzan en réxime de dedicación parcial, debendo ter a presenza efectiva mínima no Concello que se indica, e polos motivos que se expoñen: — Concellería delegada de Xuventude, Educación, Festexos, Comercio e Participación Cidadá atribuída á Berta Isabel Satour Cala: Dedicación parcial de 2 horas/día ou 10 horas/semanais. Esta área será asumida pola referida Concelleira, que se encargará da coordinación e dirección dos servizos municipais e áreas atribuídas, especialmente da área de xuventude e festexos coa organización das actividades previstas e coordinación das mesmas coas diferentes asociacións ou colectivos municipais, e tamén se encargará de dirixir os servizos adscritos a esta área coa correspondente organización e coordinación do persoal municipal adscrito aos mesmos, supervisando os traballos realizados polo mesmo, e atendendo de forma directa e canalizando as peticións e demandas dos cidadáns do Municipio de Arbo neste ámbito, especialmente en relación co uso das diferentes instalacións culturais das que dispón o Concello. — Concellería delegada de Servizos Xerais, Servizos Sociais e Promoción da Igualdade, Parques e Xardíns e Sanidade atribuída á Concelleira e 1ª Tenente de Alcalde Dª Salomé Troncoso Vieitez: Dedicación parcial de 6 horas/día ou 30 horas/semanais. Esta área será asumida pola referida Concelleira, tamén Primeira Tenente de Alcalde, que se encargará da coordinación e dirección dos servizos municipais en xeral, así como das áreas atribuídas, especialmente da área de servizos sociais nesta delicada época onde o número de usuarios destes servizos aumenta, e tamén se encargará de dirixir os servizos xerais coa correspondente organización e coordinación do persoal municipal adscrito aos mesmos, supervisando os traballos realizados polo mesmo, e atendendo de forma directa e canalizando as peticións e demandas dos cidadáns do Municipio de Arbo neste ámbito. — Presidencia: Alcalde-Presidente, D Horacio Gil Expósito, que asume as áreas de Persoal, Promoción Económica, Turismo, Obras, Urbanismo, Vivenda, e Relacións Institucionais, así como as restantes non atribuídas no decreto de delegación aos Sres/as Concelleiros/as: Dedicación Parcial de 5,5 horas/día ou 27,5 horas/semana. Esta dedicación atribúese á Presidencia do Concello de Arbo que asume a representación última do Ente Local antes as diversas institucións e organismos públicos, asumindo a máxima responsabilidade na coordinación e dirección dos servizos municipais, especialmente nas áreas non delegadas, así como a dirección e coordinación de todos os servizos e concellerías delegadas. SEGUNDO. Establecer a favor dos referidos cargos que se desempeñarán en réxime de dedicación parcial, as retribucións que a continuación se indican, e proceder a súa alta no réxime xeral da Seguridade Social, debendo asumir esta Corporación o pagamento das cotas empresariais que corresponda: — Concellería delegada de Xuventude, Educación, Festexos, Comercio e Participación Cidadá atribuída á Berta Isabel Satour Cala: retribucións brutas de 564,78 €/mes (en 12 pagas). — Concellería delegada de Servizos Xerais, Servizos Sociais e Promoción da Igualdade, Parques e Xardíns e Sanidade atribuída á Concelleira e 1ª Tenente de Alcalde Dª Salomé Troncoso Vieitez: retribucións brutas de 1.694,00 €/mes (en 12 pagas). — Presidencia: Alcalde-Presidente, D Horacio Gil Expósito, que asume as áreas de Persoal, Promoción Económica, Obras, Urbanismo, Vivenda, e Relacións Institucionais, así como as restantes non atribuídas no decreto de delegación aos Sres/as Concelleiros/as: retribucións brutas de 1.552,89 €/mes (en 12 pagas). TERCEIRO. Supeditar a eficacia do presente acordo á tramitación, aprobación e entrada en vigor da transferencia de crédito entre as aplicacións 912.110 e 912.100, correspondentes á mesma área de gasto, que resulta necesaria para dotar do crédito necesario á aplicación 912.100 co fin de asumir o custe salarial das referidas dedicacións parciais que se pretenden establecer; sendo órgano competente para dita tramitación á Alcaldía ao abeiro das bases de execución do orzamento municipal prorrogado cara o exercicio 2015. CUARTO. Publicar de forma íntegra no Boletín Oficial da Provincia o acordo do Pleno, aos efectos do seu xeral coñecemento. QUINTO. Notificar dito acordo aos interesados e ao servizo de persoal e a área económica para o seu coñecemento e efectos. O que se fai público en cumprimento da normativa de aplicación e para xeral coñecemento. Arbo, 14.07.15.—O Alcalde, Horacio Gil Expósito.